pythainlp/thai-wiki-dataset-v3 huggingface dataset:
กลุ่มดาวเซกซ์แทนต์

กลุ่มดาวเซกซ์แทนต์ เป็นกลุ่มดาวขนาดเล็กในบริเวณเส้นศูนย์สูตรฟ้า แต่ค่อนไปทางใต้ ตั้งชื่อโดยโจแฮนเนส เฮเวลีอุส ในคริสต์ศตวรรษที่ 17
กลุ่มดาวโล่

กลุ่มดาวโล่ เป็นกลุ่มดาวขนาดเล็ก ตั้งชื่อโดยโจแฮนเนส เฮเวลีอุส ในคริสต์ศตวรรษที่ 17
กลุ่มดาว
กลุ่มดาวโล่
กลุ่มดาวตาข่าย

กลุ่มดาวตาข่าย เป็นกลุ่มดาวขนาดเล็กในซีกฟ้าใต้ ตั้งชื่อโดยนิโกลา-ลุย เดอ ลากาย ในกลางคริสต์ศตวรรษที่ 18 ตาข่ายในที่นี้ หมายถึงตาข่ายในกล้องสำหรับวัดตำแหน่งดาว
ตาข่าย
กลุ่มดาวตาข่าย
กลุ่มดาวเข็มทิศ

กลุ่มดาวเข็มทิศ เป็นกลุ่มดาวขนาดเล็กในซีกฟ้าใต้ ตั้งชื่อโดยนิโกลา-ลุย เดอ ลากาย ในกลางคริสต์ศตวรรษที่ 18 เดิมชื่อ Pyxis Nautica ปัจจุบันส่วนใหญ่เข้าใจกันว่าแทนเข็มทิศของกลุ่มดาวเรืออาร์โก แม้จะเชื่อว่ากรีกโบราณไม่ได้ใช้เข็มทิศในการเดินเรือ
กลุ่มดาว
กลุ่มดาวเข็มทิศ
กลุ่มดาวเรืออาร์โก
กลุ่มดาวงู

กลุ่มดาวงู เป็นหนึ่งในกลุ่มดาว 48 กลุ่มในรายการของทอเลมี และยังเป็นกลุ่มดาวในรายชื่อกลุ่มดาวสมัยใหม่ 88 กลุ่มที่รับรองโดยสหพันธ์ดาราศาสตร์สากล กลุ่มดาวนี้แยกเป็น 2 ส่วน คือ หัวงู (Serpens Caput) ที่อยู่ทางตะวันออก กับหางงู (Serpens Cauda) ที่อยู่ทางตะวันตก คั่นตรงกลางด้วยกลุ่มดาวคนแบกงู
กลุ่มดาว
กลุ่มดาวงู
มกราคม พ.ศ. 2548

=== 25 มกราคม 2548 ===
เรือสปีดโบ๊ตที่นำนักท่องเที่ยวชาวไทยและต่างชาติ 40 คนจากเกาะพะงัน จังหวัดสุราษฎร์ธานี เกิดพลิกคว่ำ ทำให้มีนักท่องเที่ยวเสียชีวิตอย่างน้อย 7 คน สูญหายราว 15 คน
=== 17 มกราคม 2548 ===
ขบวนรถไฟฟ้าใต้ดินที่บรรทุกผู้โดยสาร 700 คนชนกับรถเปล่าจากศูนย์ซ่อม ที่บริเวณสถานีศูนย์วัฒนธรรมแห่งประเทศไทย มีผู้บาดเจ็บ 200 คน ทำให้ต้องหยุดบริการเป็นเวลา 1 สัปดาห์
=== 9 มกราคม 2548 ===
อาคารพาณิชย์สูง 7 ชั้นในซอยวัดดวงแข ถนนพระรามที่ 6 ตัดใหม่ แขวงรองเมือง เขตปทุมวัน เกิดเพลิงไหม้และถล่ม ทำให้อาสาสมัครผจญเพลิงและบรรเทาสาธารณภัย 4 คนติดอยู่ภายใน และเสียชีวิตในเวลาต่อมา  
=== 2 มกราคม 2548 ===
ประเทศไทยยืนยันตัวเลขผู้เสียชีวิตจากคลื่นสึนามิถึง 5,000 คน โดยมีชาวต่างชาติมากกว่า 2,400 คน
=== 1 มกราคม 2548 ===
ธนาคารแห่งประเทศไทยคาดหมายว่า ปีนี้จะมีอัตราการเติบโตของจีดีพี (ผลิตภัณฑ์มวลรวมในประเทศ) 5.25-6.25%
== แหล่งข่าว ==
=== หนังสือพิมพ์ ===
รายวัน: ไทยรัฐ  - เดลินิวส์ - ข่าวสด  - แนวหน้า - กรุงเทพธุรกิจ - ผู้จัดการรายวัน  - มติชนรายวัน  - บางกอกโพสต์
รายสัปดาห์: ฐานเศรษฐกิจ  - ประชาติธุรกิจ 
=== โทรทัศน์ ===
ช่อง 3 - ช่อง 5 - ช่อง 7 - ช่อง 9 - ช่อง 11 - ไอทีวี - เนชั่นแชนแนล 
=== สำนักข่าวต่างประเทศ ===
ซีเอ็นเอ็น - บีบีซี - รอยเตอร์ - เอเอฟพี
มกราคม
พ.ศ. 2548
2005#Enero
เอเธนส์

เอเธนส์ (Athens, ) หรือ อะทีนา (Αθήνα|Athína, ; Ἀθῆναι|Athênai, ) เป็นเมืองหลวงของประเทศกรีซ และยังเป็นเมืองใหญ่ที่สุดในประเทศกรีซ ใช้ชื่อตามพระเจ้าอะธีนาในปุราณวิทยา เป็นหนี่งในเมืองที่เก่าแก่ที่สุดในโลก โดยกินช่วงระยะเวลามากกว่า 3,400 ปี และมีการตั้งถิ่นฐานมาตั้งแต่ประมาณช่วงสหัสวรรษที่ 11 และ 7 ก่อนคริสตกาล ในช่วงยุคคลาสสิกของกรีซ หรือประมาณปีที่ 508-322 ก่อนคริสต์ศักราช เอเธนส์ขึ้นสู่จุดสูงสุดของอำนาจ และเป็นนครรัฐที่มีอิทธิพลอย่างมากในยุคนั้น อีกทั้งยังเป็นศูนย์กลางของศิลปะ การเรียนรู้ และปรัชญา เมืองเอเธนส์ยังได้รับการอ้างอิงอย่างกว้างขวางว่าเป็นต้นกำเนิดของอารยธรรมตะวันตก และเป็นที่ที่การปกครองระบอบประชาธิปไตยถือกำเนิดขึ้นเป็นครั้งแรก
ปัจจุบันเอเธนส์เป็นเมืองนานาชาติที่ทันสมัย เป็นศูนย์กลางทางเศรษฐกิจ การเงิน อุตสาหกรรม การเมือง และชีวิตทางวัฒนธรรมในกรีซ และภูมิภาคตะวันออกเฉียงใต้ของยุโรป เป็นที่ตั้งของท่าเรือไพรีอัส ซึ่งเป็นท่าเรือผู้โดยสารที่ใหญ่ที่สุดในยุโรป เอเธนส์ถูกจัดอันดับให้เป็นเมืองที่รวยที่สุดอันดับที่ 39 ของโลก ในปี 2012 ประชากรในเขตเทศบาลเมือง บนขนาดพื้นที่  มีประมาณ 655,442 คน (796,442 คน ณ ปี ค.ศ. 2004) ส่วนประชากรในเขตเมือง (urban area) ทั้งหมด บนขนาดพื้นที่  มี 3,090,508 คน ตามสถิติเมื่อปี ค.ศ. 2011  เอเธนส์ยังเป็นเมืองหลวงที่อยู่ใต้สุดของแผ่นดินใหญ่ยุโรป มรดกจากยุคคลาสสิกยังคงมีให้เห็นอยู่ในเมือง จากจำนวนโบราณสถานและงานศิลปะ ที่มีชื่อเสียงที่สุดของทั้งหมดคือวิหารพาร์เธนอน
== ประวัติศาสตร์==
=== เอเธนส์ยุคคลาสสิค ===
ในสมัยคลาสสิกของกรีซโบราณ (508 − 322 ปี ก่อนคริสต์ศักราช) เอเธนส์ (Ἀθῆναι [a.tʰɛ̂ː.nai̯]) เป็นศูนย์กลางของชุมชนเมืองในนครรัฐเอเธนส์ ตั้งอยู่ในแอตติกา ประเทศกรีซ เอเธนส์เป็นชาติผู้นำแห่งสันนิบาตดีเลียน ในสงครามเพโลพอนนีซ ระหว่างสันนิบาตดีเลียน และสันนิบาตเพโลพอนนีเซียน ซึ่งนำโดยสปาร์ตา ในสมัยคลาสสิก เอเธนส์เป็นศูนย์กลางของการเรียนรู้ในทุกแขนง ไม่ว่าด้านศิลปะ คณิตศาสตร์ ดนตรี วรรณคดี หรือปรัชญา เอเธนส์เป็นที่ตั้งของ อาคาเดเมีย มหาวิทยาลัยที่เพลโตก่อตั้งขึ้น และ ไลเซียม ของอริสโตเติล เอเธนส์ยังเป็นบ้านเกิดของนักเขียน นักปรัชญา นักการทหาร รวมไปถึงรัฐบุรุษที่โดดเด่นอีกมากมาย อาทิเช่น โสเครตีส, เพลโต, เพริคลีส, อริสโตฟานีส, ซอโฟคลีส และธูซิดิดีส
==อ้างอิง==
== แหล่งข้อมูลอื่น ==
กรุงเอเธนส์ ประเทศกรีซ , สาระน่ารู้ก่อนเดินทาง โดยกระทรวงการต่างประเทศ ประเทศไทย
Cityofathens.gr - City of Athens official website
EIE.gr - Page on Archaeology of the City of Athens in the National Hellenic Research Foundation website
Ancients.info - Athenian Owl coins in Numis website
Kronoskaf.com - Simulation of Athens in 421 BC
Zoomable Athens Panorama 
 
เมืองหลวงในทวีปยุโรป
เอเธนส์
เมืองหลวงทางวัฒนธรรมของยุโรป
ก่อตั้งในสหัสวรรษที่ 3 ก่อนคริสตกาล
สะพานเฉลิมหล้า 56

สะพานเฉลิมหล้า 56 หรือ สะพานหัวช้าง เป็นสะพานในชุดเฉลิม สะพานที่ 15 สร้างข้ามคลองบางกะปิหรือคลองแสนแสบ ที่ถนนพญาไท เพื่อเชื่อมทางระหว่างพระนครให้ต่อกันทั้งตอนเหนือและตอนใต้ คู่กับสะพานเฉลิมโลก 55 สะพานนี้อยู่ติดกับวังสระปทุม
สะพานเฉลิมหล้า 56 เป็นสะพานที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นในวโรกาสวันเฉลิมพระชนมพรรษาปีที่ 56 มีลักษณะเป็นสะพานคอนกรีตเสริมเหล็ก คานเป็นคอนกรีตรูปโค้ง มีรายละเอียดงดงามมาก หัวสะพานทั้งสี่มุม มีรูปประดับเป็นช้าง 4 ด้าน ลูกกรงหล่อแบบลูกมะหวดฝรั่ง กลางสะพานมีพระปรมาภิไธยย่อ จปร.
พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินทรงประกอบพิธีเปิดสะพานเมื่อวันที่ 15 พฤศจิกายน พ.ศ. 2452 ซึ่งในปีนี้พระองค์ทรงเจริญพระชนมพรรษาเท่าพระบาทสมเด็จพระพุทธเลิศหล้านภาลัย พระบรมอัยกาธิราช จึงโปรดเกล้าฯ ให้จัดงานพระราชพิธีพระชนมายุมงคลเสมอรัชกาลที่ 2 และฉลองวัดอรุณราชวรารามด้วย และเนื่องจากพระบาทสมเด็จพระพุทธเลิศหล้านภาลัยเป็นพระมหากษัตริย์ที่มีช้างเผือกในแผ่นดินถึง 4 เชือก จึงพระราชทานนามว่า สะพานเฉลิมหล้า ซึ่งมาจากพระปรมาภิไธยพระบาทสมเด็จพระพุทธเลิศหล้านภาลัย และหัวเสาของสะพานออกแบบเป็นหัวช้างเผือก 4 หัว
ปัจจุบันสะพานเฉลิมหล้า 56 ซึ่งนิยมเรียกกันว่าสะพานหัวช้างยังคงปรากฏอยู่ โดยกรุงเทพมหานครได้พยายามรักษาลักษณะเดิมของสะพานไว้เป็นอย่างดี แม้จะได้มีการขยายถนน และสะพานเพื่อให้รับกับความเจริญของบ้านเมืองและการคมนาคมที่คับคั่งขึ้น
==แหล่งข้อมูลอื่น==
เฉลิมหล้า 56
เฉลิมหล้า 56
เฉลิมหล้า 56
โบราณสถานในเขตปทุมวัน
โบราณสถานในเขตราชเทวี
EE

EE หรือ Ee หรือ ee สามารถหมายถึง
วิศวกรรมไฟฟ้า (electrical engineering, ee) บางครั้งจะเรียก ดับเบิลอี
ประเทศเอสโตเนีย (Estonia) ในยุโรปตอนเหนือ รหัสประเทศว่า EE
อิงลิชอิเล็กทริก (English Electric) บริษัทในสหราชอาณาจักร
สายการบินแอโร (Aero Airlines) รหัส สมาคมขนส่งทางอากาศระหว่างประเทศ ว่า EE
เอมไพร์เอิร์ธ (Empire Earth) วิดีโอเกม
อี อี นักปรัชญาลัทธิขงจื่อชาวเกาหลี สมัยราชวงศ์โชซอน
Tony Blair

redirect โทนี แบลร์
พอร์เตอร์

พอร์เตอร์ (porter) เป็นชนิดหนึ่งของเบียร์]ที่พัฒนาจากกรุงลอนดอน ในช่วงคริสต์ศตวรรษที่ 18  ลักษณะคล้ายเอลแต่ต่างกันที่มีสีเข้มกว่า เพราะใช้มอลต์ดำที่มีรสฝาดกว่าสเตาต์ ไม่ใช้น้ำกระด้างในการหมัก ซึ่งเป็นเบียร์ทีหมักด้วยยีสต์หมักลอยผิว พอร์เตอร์เป็นเบียร์ที่มีกลิ่นหอมของมอลต์และมีรสขมของฮอปส์ โดยปกติแล้วจะมีสีเข้ม
ในช่วงคริสต์ศตวรรษที่ 18 เครื่องดื่มในกรุงลอนดอนนั้นผสมจากเอล, เบียร์ และ "ทูเพนนี" (เบียร์ที่แรงที่สุด) อย่างละเท่า ๆ กัน ผู้ผลิตชื่อฮาร์วุดได้หมักเบียร์ที่เรียกว่า "อินไทร์" (Entire) จากส่วนผสมทั้งสามข้างต้นประมาณในปี ค.ศ. 1720 และเป็นไปได้ว่าเครื่องดื่มนี้ได้กลายมาเป็นที่รู้จักในชื่อพอร์เตอร์
เนื่องจากราคาที่สูงขึ้นของมอลต์นั้นส่งผลให้ผู้หมักเบียร์ใช้มอลต์อบมากขึ้นและใส่ฮอปส์มากขึ้นเพื่อเพิ่มรสชาติ ซึ่งนี่ก็อาจเป็นที่มาของการเกิดของเบียร์พอร์เตอร์
ในไอร์แลนด์ โดยเฉพาะอย่างยิ่งที่กรุงดับลิน เครื่องดื่มนี้เป็นที่รู้จักกันในชื่อ "เพลนพอร์เตอร์" (plain porter) หรือ "เพลน" ซึ่งได้รับการกล่าวถึงในกลอน "The Workman's Friend" ของแฟลนน์ โอไบรอัน ว่า "A pint of plain is your only man" ส่วนเครื่องดื่มพอร์เตอร์แบบเข้มข้นเป็นพิเศษนั้นจะเรียกว่าสเตาต์-พอร์เตอร์ และกลายมาเป็นเบียร์สเตาต์ในทุกวันนี้
== อ้างอิง ==
เบียร์
เครื่องดื่มแอลกอฮอล์อังกฤษ
การไหลในเครือข่าย

ในทฤษฎีกราฟ การไหลในเครือข่าย (network flow) คือ การกำหนดค่าให้กับเส้นเชื่อมในกราฟระบุทิศทางถ่วงน้ำหนัก (เรียกว่า เครือข่ายการไหล (Flow network) ในกรณีนี้) ซึ่ง
ค่าของแต่ละเส้นเชื่อม จะไม่เกินน้ำหนักของเส้นเชื่อมนั้น (หรือเรียกว่า ความจุ (capacity))
การไหลเข้าทั้งหมดของจุดต่อ (ผลบวกของค่าของเส้นเชื่อมที่เข้ามาในจุดต่อนั้น) จะเท่ากับการไหลออกทั้งหมดเสมอ ยกเว้นจุดต่อพิเศษ 2 จุด คือ s และ t จุดต่อ s จะมีการไหลออกแต่ไม่มีการไหลเข้า จุดต่อ t จะมีการไหลเข้าแต่ไม่มีการไหลออก
ในกรณีนี้ s คือ แหล่งต้นทาง (source) และ t คือ แหล่งปลายทาง (sink)
ในการทำความเข้าใจกับการไหลในเครือข่าย ให้นึกถึงภาพท่อน้ำ ท่อแต่ละท่อจะมีความกว้างที่แน่นอน ซึ่งจะยอมให้น้ำไหลผ่านในปริมาณที่แน่นอน ที่ใดก็ตามที่ท่อเชื่อมกัน ปริมาณน้ำที่ไหลเข้าไปในตัวเชื่อม จะต้องเท่ากับปริมาณน้ำที่ไหลออก มิฉะนั้นแล้ว น้ำจะไหลออกจนหมดหรือเราจะเพิ่มน้ำขึ้นมา เราจะต้องมีทางเข้าของน้ำ นั่นคือแหล่งต้นทาง และเราจะต้องมีทางออกน้ำ ซึ่งแทนแหล่งปลายทาง การไหล (flow) จะเป็นเส้นทางที่น้ำไหลจากแหล่งต้นทางไปแหล่งปลายทางได้ ดังนั้น ปริมาณของน้ำที่ไหลออกจากทางออกจะคงที่ และการไหลรวม (total flow) ของการไหลในเครือข่าย คืออัตราการไหลของน้ำที่ออกจากทางออก
ปัญหาที่รู้จักกันดี คือการหา การไหลสูงสุด (max flow) ซึ่งเป็นค่าการไหลรวมสูงสุดของกราฟที่กำหนดให้ ขั้นตอนวิธีที่ใช้ในการแก้ปัญหานี้ที่รู้จักกันมากที่สุดคือ ขั้นตอนวิธีของฟอร์ด-เฟอลเกอสัน และขั้นตอนวิธีRelabel-to-front
มีปัญหาหลายปัญหาที่แก้ได้ด้วยขั้นตอนวิธีการไหลสูงสุด ถ้าเราแทนด้วยเครือข่ายการไหล เช่น การจับคู่สองส่วน (bipartite matching)
ทฤษฎีกราฟ
การไหลในเครือข่าย
กราฟระบุทิศทาง
ขั้นตอนวิธีกราฟ
การวิจัยดำเนินการ
พระสันตปาปา

redirect พระสันตะปาปา
ไกแน็กซ์

สตูดิโอไกแน็กซ์ (Gainax) เป็นสตูดิโอที่ทำอนิเมะของประเทศญี่ปุ่น มีผลงานที่มีชื่อเสียงอย่างเช่น Evangelion เป็นที่รู้จักในด้านแนวคิดใหม่ ๆ ในวงการอนิเมะ
== ประวัติ ==
ก่อตั้งในชื่อ Daicon Film ประมาณปี ค.ศ. 1980 โดยนักศึกษามหาวิทยาลัยที่เป็นกำลังสำคัญของไกแนกซ์ในปัจจุบัน เช่น ฮิเดะอะกิ อันโนะ, โยะชิยุกิ ซะดะโมะโตะ. ต่อมาในปี ค.ศ. 1985 ได้เปลี่ยนชื่อเป็นไกแน็กซ์ ดังเช่นปัจจุบัน
== รายชื่อผลงาน ==
===อนิเมะโทรทัศน์===
=== ภาพยนตร์ ===
===โอวีเอ===
Top o Nerae! Gunbuster (1988) ("Aim for the Top! Gunbuster")
Beat Shot (1989)
Circuit no Ohkami 2 Modena no Tsurugi (1990)
Blazing Transfer Student (1991)
Money Wars (1991)
Otaku no Video (1991)
FLCL (2000) (อ่านว่า ฟุริคุริ)
Re: Cutie Honey (2004)
Diebuster (2004) (Top o Nerae 2! หรือ "Aim for the Top 2!")
นอกจากนั้นแล้ว ไกแน็กซ์ยังผลิตเกมคอมพิวเตอร์อีกจำนวนหนึ่ง เช่นเกมไพ่นกกระจอกที่มีตัวละครจาก Evangelion และเกมชุด Princess Maker ซึ่งต่อมาได้รับการดัดแปลงเป็น Puchi Puru Yūshi''
== แหล่งข้อมูลอื่น ==
เว็บไซต์อย่างเป็นทางการ
บริษัทอนิเมะ
แอนิเมชันสตูดิโอในโตเกียว
เนชันแนลฟุตบอลลีก

เนชันแนลฟุตบอลลีก (National Football League; ย่อ: NFL) เป็นลีกกีฬาอเมริกันฟุตบอลระดับอาชีพในสหรัฐอเมริกา ประกอบด้วย 32 ทีมจากเมืองต่าง ๆ  ลีกนี้ตั้งขึ้นเมื่อปี ค.ศ. 1920 ในชื่อ  "American Professional Football Association" และเปลี่ยนมาใช้ชื่อ "เนชันแนลฟุตบอลลีก" ในปี ค.ศ. 1922
ในช่วงก่อนปี ค.ศ. 1960 นั้น อเมริกันฟุตบอลเป็นที่นิยมในการเล่นระดับมหาวิทยาลัยเท่านั้น เอ็นเอฟแอลนั้นเริ่มได้รับความนิยมในช่วงปี ค.ศ. 1960 และ 1970 ซึ่งได้รับการกระตุ้นจากเกมการแข่งขันชิงแชมป์เอ็นเอฟแอลในปี ค.ศ. 1958 ซึ่งเป็นการแข่งขันที่ต้องเล่นตัดสินในช่วงต่อเวลา
ในช่วงหลายสิบปีที่ผ่านมานั้น เอ็นเอฟแอลเริ่มการแข่งขันในฤดูกาลปกติในวันหยุดวันแรงงาน ไปจนถึงช่วงคริสต์มาส   แต่เนื่องจากความนิยมตกต่ำของรายการโทรทัศน์ในวันหยุดวันแรงงานทำให้ เอ็นเอฟแอลเลื่อนการเปิดฤดูกาลเร็วขึ้น 1 สัปดาห์ ยกเว้นในช่วง 2 ปีที่ผ่านมานั้น ฤดูกาลปกติเริ่มขึ้นในวันพฤหัสบดีหลังจากวันแรงงาน
หลังฤดูกาลแข่งขันปกติ ก็จะเป็นช่วงการแข่งชิงแชมป์หลังฤดูกาล หรือ เพลย์ออฟ ซึ่งทีมชนะเลิศจาก 2 คอนเฟอเรนซ์ คือ เอ็นเอฟซี (National Football Conference) และ เอเอฟซี (American Football Conference) จะแข่งขันชิงแชมป์ที่เรียกว่า ซุปเปอร์โบวล์ (Super Bowl) ก่อนหน้านั้น 1 สัปดาห์ผู้เล่นรวมดาวจาก 2 คอนเฟอเรนซ์นี้จะแข่งขันรวมดาวที่เรียกว่า โปรโบวล์ (Pro Bowl) ซึ่งในปัจจุบันนี้จัดขึ้นที่ ฮาวาย
== ทีมในเอ็นเอฟแอล ==

== ดูเพิ่ม ==
เอกซ์-ลีก
== อ้างอิง ==
2006 NFL Record and Fact Book. Time Inc. Home Entertainment. ISBN 1-933405-32-5. 22
== แหล่งข้อมูลอื่น ==
Pro Football Reference – historical stats of teams, players and coaches in the NFL
พ.ศ. 2463]
รางวัลคาร์ล

รางวัลคาร์ล (Internationaler Karlspreis zu Aachen ย่อว่า Karlspreis หรือ International Charlemagne Prize of the city of Aachen ในภาษาอังกฤษ) เป็นรางวัลที่มอบให้แก่บุคคล ที่เสนอความคิดเห็นที่ดีในการสร้างสันติและการพัฒนาทวีปยุโรป
1950 ริชาร์ด นีโคเลาส์ ฟอน คูเดินโฮฟ-คาแลร์กี
1951 Hendrik Brugmans
1952 อัลชีเด เด กัสเปรี
1953 Jean Monnet
1954 คอนราด อเดเนาร์
1956 วินสตัน เชอร์ชิลล์
1957 ปอล-อ็องรี สปัก
1958 รอแบร์ ชูมาน
1959 จอร์จ มาร์แชลล์
1960 Joseph Bech
1961 Walter Hallstein
1963 เอ็ดวาร์ด ฮีธ
1964 อันโตนีโอ เซญญี
1966 Jens Otto Krag
1967 Joseph Luns
1969 The คณะกรรมาธิการยุโรป
1970 François Seydoux de Clausonne
1972 รอย เจนกินส์
1973 Don Salvador de Madariaga
1976 Leo Tindemans
1977 วัลเทอร์ เชล
1978 Konstantin Karamanlis
1979 เอมีเลียว โคลอมโบ
1981 Simone Veil
1982 สมเด็จพระราชาธิบดีควน การ์โลสที่ 1 แห่งสเปน
1984 คาร์ล คาร์สเทนส์
1986 ประเทศลักเซมเบิร์ก
1987 เฮนรี คิสซินเจอร์
1988 ฟร็องซัว มีแตร็อง และ เฮ็ลมูท โคล
1989 Frère Roger (of the Taizé Community)
1990 กยูลา ฮอร์น
1991 วาสลาฟ ฮาเวล
1992 Jacques Delors
1993 ฟิลิป กอนซาเลซ
1994 Gro Harlem Brundtland
1995 ฟรันทซ์ วรานิทซ์คี
1996 สมเด็จพระราชินีนาถเบียทริกซ์แห่งเนเธอร์แลนด์
1997 โรมัน แฮร์ทโซค
1998 Bronislaw Geremek
1999 โทนี แบลร์
2000 บิล คลินตัน
2001 György Konrád
2002 ยูโร
2003 วาเลรี ฌิสการ์ แด็สแต็ง
2004 แพท คอกซ์
2004 Extraordinary price: สมเด็จพระสันตะปาปาจอห์น ปอลที่ 2
2005 คาร์โล อาเซกลิโอ ชัมปี
2006 ฌ็อง-โคลท ยุงเคอร์
2007 Javier Solana
2008 อังเงลา แมร์เคิล
2009 andrea riccardi
2010 ดอนัลต์ ตุสก์
2011 Jean-Claude Trichet
2012 ว็อล์ฟกัง ช็อยเบลอ
2013 ดาเลีย กรีบาวสเคท
2014 แฮร์มัน ฟัน โรมเปย
2015 มาร์ติน ชูลซ์
2016 สมเด็จพระสันตะปาปาฟรานซิส
2017 Timothy Garton Ash
2018 แอมานุแอล มาครง
2019 อังตอนียู กูแตรึช
2020 เกลาส์ โยฮานิส
2022 Maryja Kalesnikawa, Swjatlana Zichanouskaja, Weranika Zepkala
2023 วอลอดือมือร์ แซแลนสกึย
== แหล่งข้อมูลอื่น ==
http://www.karlspreis.de (ภาษาเยอรมัน)
International Charlemagne Prize of the city of Aachen 
คาร์ล
ทวีปยุโรป
ปฏิทินกริกอเรียน

ปฏิทินกริกอเรียน (Gregorian Calendar; Calendarium Gregorianum) เป็นปฏิทินที่ดัดแปลงมาจากปฏิทินจูเลียนใช้กันแพร่หลายในประเทศตะวันตกประกาศใช้ครั้งแรกโดยสมเด็จพระสันตะปาปาที่ 3เมื่อ 24 กุมภาพันธ์ พ.ศ.2125 (ค.ศ.1582)
เหตุที่มีการคิดค้นปฏิทินกริกอเรียนขึ้นใช้แทน เนื่องจากปีในปฏิทินจูเลียน ซึ่งยาวนาน 365 วัน นั้นมีนานกว่าปีฤดูกาลจริง (365.2425 วัน) อยู่เล็กน้อย ทำให้วันวสันตวิษุวัตของแต่ละปี ขยับเร็วขึ้นทีละน้อย เพื่อที่จะให้วันอีสเตอร์ตรงกับวันที่ 21 มีนาคม (วันวสันตวิษุวัต) จึงจำเป็นต้องปฏิรูปปฏิทิน
เนื่องจากสมเด็จพระสันตะปาปาทรงปรับปรุงปฏิทินโดยมีผลย้อนหลัง กำหนดให้ถัดจากวันที่ 4 ตุลาคม พ.ศ.2125 วันรุ่งขึ้นเป็นวันที่ 15 ตุลาคม พ.ศ.2125 ในครั้งแรกของการปรับวัน จำนวนวันจึงถูกร่นขาดหายไป 10 วัน กล่าวคือ
จูเลียน 5 ต.ค. พ.ศ.2125 = กริกอเรียน 15 ต.ค. พ.ศ.2125 (ค.ศ.1582)
จูเลียน 29 ก.พ. พ.ศ.2143 = กริกอเรียน 10 มี.ค. พ.ศ.2143 (ค.ศ.1600)
ต่อมา ร่นวันอีก ศตวรรษละ 1 วัน ทั้งสิ้น 3 ครั้ง กล่าวคือ
จูเลียน 29 ก.พ. พ.ศ.2243 = กริกอเรียน 11 มี.ค. พ.ศ.2243 (ค.ศ.1700)
จูเลียน 29 ก.พ. พ.ศ.2343 = กริกอเรียน 12 มี.ค. พ.ศ.2343 (ค.ศ.1800)
จูเลียน 29 ก.พ. พ.ศ.2443 = กริกอเรียน 13 มี.ค. พ.ศ.2443 (ค.ศ.1900)
หลังจากนั้นไม่มีการร่นวันอีก กล่าวคือ
จูเลียน 29 ก.พ. พ.ศ.2543 = กริกอเรียน 13 มี.ค. พ.ศ.2543 (ค.ศ.2000)
ดังนั้นจำนวนวันที่แตกต่างกันระหว่างปฏิทินจูเลียนและกริกอเรียนในเวลาปัจจุบันจึงเท่ากัน 13 วัน ดังนี้
อย่างไรก็ตาม ในความเป็นจริงเมื่อคำนวณอย่างละเอียดตามหลักวิทยาศาสตร์ 1ปี เฉลี่ยเท่ากับ 365 วัน 5 ชั่วโมง 48 นาที 46 วินาที (ประมาณ 365ว.242ช.1990น.74วิ.) แต่ปฏิทินเกรโกเรียนกำหนดให้หนึ่งปีมี 365 วัน ปฏิทินนี้จึงคลาดเคลื่อนไปโดยช้าลงปีละประมาณ 26 วินาที เริ่มแรกประเทศคาทอลิกเท่านั้นที่ยอมรับการเปลี่ยนแปลง เช่น
อังกฤษ เริ่มใช้ในปี ค.ศ.1752 โดยประกาศให้หลังวันที่ 2 กันยายน เป็น 14 กันยายน
กรีก เริ่มใช้เมื่อ ค.ศ.1923
== อ้างอิง ==
Blackburn, B. & Holford-Strevens, L. (1999). The Oxford Companion to the Year. Oxford University Press ISBN 0-19-214231-3. Pages 98–99.
Coyne, G. V., Hoskin, M. A., and Pedersen, O. (Eds.) (1983). Gregorian reform of the calendar: Proceedings of the Vatican conference to commemorate its 400th anniversary, 1582-1982. Vatican City: Pontifical Academy of Sciences, Specolo Vaticano.
Duncan, D. E. (1999). Calendar: Humanity's Epic Struggle To Determine A True And Accurate Year . Harper Perennial. ISBN 0-380-79324-5.
Gregory XIII. (2002). Inter Gravissimas (W. Spenser & R. T. Crowley, Trans.). International Organization for Standardization. (Original work published 1582)
Lee, P.H. & de Bary, W. T. (Eds., with Yongho Ch'oe & Kang, H.H.W.). (2000). Sources of Korean Tradition,  (Vol. 2). New York: Columbia University Press, 2000.
Moyer, G. (May 1982). "The Gregorian Calendar". Scientific American", pp.&nbsp;144–152.
Online Etymology Dictionary retrieved 23 August 2006
Seidelmann, P. K. (Ed.). (1992). Explanatory Supplement to the Astronomical Almanac.'' Sausalito, CA: University Science Books.
กริกอเรียน
สมเด็จพระสันตะปาปาเกรกอรีที่ 13
จำนวนลบและจำนวนไม่เป็นลบ

จำนวนลบ (negative number) คือ จำนวนที่น้อยกว่าศูนย์ เช่น −3.
จำนวนบวก (positive number) คือ จำนวนที่มากกว่าศูนย์ เช่น 3.
ศูนย์ ไม่เป็นทั้งจำนวนบวกหรือจำนวนลบ แต่ในการคำนวณบางครั้ง จะถือว่าศูนย์เป็นจำนวนบวก
จำนวนไม่เป็นลบ (non-negative numbers) คือ จำนวนจริงที่ไม่เป็นจำนวนลบ (เป็นจำนวนบวกหรือศูนย์)
จำนวนไม่เป็นบวก (non-positive numbers) คือจำนวนจริงที่ไม่เป็นจำนวนบวก (เป็นจำนวนลบหรือศูนย์)
== จำนวนลบ ==
เราอาจพิจารณาว่า จำนวนลบ เป็นส่วนขยายของจำนวนธรรมชาติ ซึ่งทำให้สมการ x − y = z มีคำตอบสำหรับทุกค่า x และ y. เซตของจำนวนทั้งหลายต่างก็ได้รับแนวคิดเรื่องลักษณะทั่วไปมาจากจำนวนเต็ม
จำนวนลบมีประโยชน์ในการอธิบายค่าบนสเกลที่อยู่ต่ำกว่าศูนย์ เช่น อุณหภูมิ, และในการทำบัญชี จำนวนลบใช้แทนภาวะที่เป็นหนี้ ซึ่งหนี้มักจะถูกแทนด้วยตัวเลขสีแดง หรือตัวเลขในวงเล็บ
== จำนวนไม่เป็นลบ ==
จำนวน เป็น จำนวนไม่เป็นลบ ก็ต่อเมื่อ มันมากกว่าหรือเท่ากับศูนย์ นั่นคือ เป็นจำนวนบวกหรือศูนย์ ดังนั้น จำนวนเต็มไม่เป็นลบ จะหมายถึงจำนวนเต็มตั้งแต่ศูนย์ขึ้นไป และ จำนวนจริงไม่เป็นลบ จะหมายถึงจำนวนจริงตั้งแต่ศูนย์ขึ้นไป
== ฟังก์ชันเครื่องหมาย ==
ฟังก์ชันเครื่องหมาย (sign function) sgn(x) บนจำนวนจริง มีค่าเท่ากับ 1 สำหรับจำนวนบวก, −1 สำหรับจำนวนลบ และ 0 สำหรับศูนย์ (บางครั้งเรียกว่า ฟังก์ชันซิกนัม) มีนิยามว่า:
\sgn(x)=\left\{\begin{matrix} -1 & : x  0 \end{matrix}\right. 
เราจะได้:
\sgn(x) = \frac{x}{|x|} = \frac{|x|}{x} = \frac{d{|x|}}{d{x}} = 2H(x)-1. 
(ยกเว้น x=0) เมื่อ |x| เป็นค่าสัมบูรณ์ของ x และ H(x) เป็นฟังก์ชันHeaviside step ดูในอนุพันธ์
== ดูเพิ่ม ==
จำนวนเต็ม
จำนวนตรรกยะ
จำนวนจริง
เลขคณิตมูลฐาน
จำนวน
หลักการของเฮยเคินส์

หลักการของเฮยเคินส์–แฟรแนล (Huygens–Fresnel principle) หรือ หลักการของเฮยเคินส์ (Huygens' principle) ตั้งชื่อตามชื่อของนักฟิสิกส์ชาวดัตช์ คริสตียาน เฮยเคินส์ และนักฟิสิกส์ชาวฝรั่งเศส ออกุสแต็ง-ฌ็อง แฟรแนล เป็นวิธีการวิเคราะห์ปัญหาหน้าคลื่นของการแผ่ของคลื่น หลักการนี้ได้กล่าวว่า ที่แต่ละจุดของหน้าคลื่นที่กำลังเคลื่อนตัว จะกระทำตัวเสมือนเป็นจุดศูนย์กลางกำเนิดคลื่นใหม่  และหน้าคลื่นที่เคลื่อนตัวออกไปจะเสมือนกับเป็นผลรวมของคลื่นย่อย ซึ่งกำเนิดขึ้นจากจุดที่หน้าคลื่นเดิมได้วิ่งผ่าน  มุมมองนี้มีส่วนช่วยให้สามารถทำความเข้าใจถึงปรากฏการณ์ต่าง ๆ ของคลื่น เช่น การเลี้ยวเบนของคลื่น
ตัวอย่างเช่น ถ้าห้องสองห้องนั้นเชื่อมต่อด้วยทางเดิน และมีการกำเนิดเสียงที่มุมหนึ่งของห้องหนึ่ง ผู้ที่อยู่ในอีกห้องหนึ่งจะสามารถได้ยินเสียงนี้ ราวกับว่าเสียงนี้มีจุดกำเนิดอยู่ที่ทางเดิน ซึ่งในความเป็นจริงการสั่นไหวของอากาศที่ทางเดินนี้เป็นแหล่งกำเนิดเสียงนี้นั่นเอง  ในทำนองเดียวกันกับแสงวิ่งผ่านมุมของสิ่งกีดขวาง แต่ปรากฏการณ์นี้ยากที่จะสังเกตได้เนื่องมาจากแสงนั้นมีความยาวคลื่นที่สั้น
ปรากฏการณ์การแทรกสอดของแสง จากหน้าคลื่นของแสงจากจุดกำเนิดที่อยู่ห่างกัน ทำให้เกิดเป็นรูปแบบแถบสว่าง-มืดของการกระเจิง ดูตัวอย่างได้จากการทดลองช่องคู่ (double-slit experiment)
== อ้างอิง ==
กลศาสตร์คลื่น
ทัศนศาสตร์เชิงเรขาคณิต
ยานจอตโต

ยานอวกาศจอตโต (Giotto) เป็นยานอวกาศที่ไปสำรวจดาวหางฮัลเลย์ ตั้งตามชื่อของจิตรกรจอตโต ผู้วาดภาพดาวหางลงบนผนังโบสถ์เมืองปาดัวของอิตาลี เมื่อ ค.ศ. 1303 ตามที่เขาได้เห็นเมื่อสองปีก่อนหน้านั้น
กล้องถ่ายรูปและอุปกรณ์อย่างอื่นในยานได้ปฏิบัติงานอย่างสมบูรณ์ จนกระทั่ง 2 วินาที ก่อนเข้าไปใกล้ใจกลางหัวที่สุดในเดือนมีนาคม ค.ศ. 1986 และแล้วฝุ่นก็ชนยาน ทำให้กล้องหยุดทำงานและติดต่อกับยานไม่ได้เป็นเวลาสั้น ๆ ใน ค.ศ. 1992 อุปกรณ์หลายอย่างของยานจอตโต ยังเปิดใช้ได้อีกในการสังเกตดาวหางอีกดวงหนึ่งชื่อว่า ดาวหางกริกก์-สคเจลเลอรุป
== แหล่งข้อมูลอื่น ==
เว็บไซต์อย่างเป็นทางการ 
จอตโต
ภารกิจสู่ดาวหาง
ภารกิจอวกาศในปี พ.ศ. 2528
ดาวเทียมโคจรรอบดวงอาทิตย์
ราชบุรี (แก้ความกำกวม)

ราชบุรี อาจหมายถึง:
จังหวัดราชบุรี
อำเภอเมืองราชบุรี
สังฆมณฑลราชบุรี
เทศบาลเมืองราชบุรี
สถานีรถไฟราชบุรี
มณฑลราชบุรี
กรมหลวงราชบุรีดิเรกฤทธิ์ - พระราชโอรสในรัชกาลที่ 5
หน้าแก้ความกำกวมชื่อสถานที่
จรวดสกายลาร์ก

สกายลาร์ก (Skylark) ได้จุดระเบิด ณ ฐานปล่อยจรวดเอสแรงเก (Esrange) ในเมืองกิรูนา (Kiruna) ทางตอนเหนือของสวีเดนเมื่อวันที่ 2 พฤษภาคม พ.ศ. 2548 เพื่อเดินทางสู่อวกาศเป็นครั้งสุดท้าย ซึ่งกำหนดเดิมจรวดอายุ 50 ปีลำนี้จะต้องเดินทางเที่ยวที่ 441 ในวันแรงงาน 1 พฤษภาคม พ.ศ. 2548 แต่สภาพอากาศที่ไม่เอื้ออำนวยจึงต้องเลื่อนการเดินทางมาเป็นวันถัดไป
จรวดสกายลาร์กเดินทางสู่อวกาศเป็นครั้งแรกในปี พ.ศ. 2500 โดยทะยานออกจากเมืองวูเมรา (Woomera) ในออสเตรเลียมุ่งสู่อวกาศ และจากนั้นสกายลาร์กก็ทำหน้าที่ขนการทดลองทางวิทยาศาสตร์มากมายสู่อวกาศ ซึ่งภารกิจชิ้นสุดท้ายของสกายลาร์กก็คือ “มาเซอร์ 10” (Maser 10) ได้รับมอบหมายจากองค์การบริหารอวกาศยุโรปหรืออีซา (European Space Agency : ESA) โดยมีการทดลองทางวิทยาศาสตร์ทั้งสิ้น 5 โครงการ
การทดลองทั้ง 5 โครงการนั้น ได้แก่การค้นหาทางชีวภาพการทำงานของโปรตีนในกล้ามเนื้อ และการศึกษาสภาพการระเหยของของเหลว นอกจากนี้ยังมีการทดสอบสภาพไร้น้ำหนักเป็นเวลา 6 นาที สกายลาร์กสูง 42.2 ฟุตปล่อยตัวออกจากฐานได้ 16 นาที แตะที่ระดับ 158 ไมล์ ก็บรรลุภารกิจพาการทดลองวิทยาศาสตร์ทั้ง 5 ชิ้น จากนั้นจึงปล่อยมาเซอร์ 10 ที่บรรจุอยู่ในห้องโดยสารให้ตกลงสู่โลกด้วยร่มชูชีพ จากนั้นเฮลิคอปเตอร์ก็จะนำมาเซอร์ 10 กลับสู่ห้องทดลองต่อไป
จรวดสกายลาร์กซึ่งออกแบบเครื่องยนต์โดยอังกฤษ ขณะนี้ไม่มีการผลิตขึ้นใหม่แล้ว อย่างไรก็ดี การเลิกผลิตสกายลาร์ก ก็เหมือนการปิดบันทึกแห่งความสำเร็จทางอวกาศของสหราชอาณาจักร ซึ่งสกายลาร์กจรวดขับเคลื่อนไร้มนุษย์ลำนี้ ได้ช่วยให้นักวิทยาศาสตร์ได้ทดลองโครงการต่างๆ บนอวกาศได้อย่างมากมาย อีกทั้งอังกฤษได้เฉลิมฉลองปีที่ 50 แห่งความสำเร็จด้านอวกาศ โดยมี “สกายลาร์ก” เป็นสัญลักษณ์แห่งความสำเร็จและต้นกำเนิดอุตสาหกรรมอวกาศบนเกาะอังกฤษ
== แหล่งข้อมูลอื่น ==
Skylark sounding rockets
BBC News article on final launch
ยานอวกาศ
โครงการอวกาศสหราชอาณาจักร
ภารกิจอวกาศในปี พ.ศ. 2500
ภารกิจอวกาศในปี พ.ศ. 2510
ภารกิจอวกาศในปี พ.ศ. 2517
เลขอะตอม

เลขอะตอม (atomic number) หมายถึงจำนวนโปรตอนในนิวเคลียสของธาตุนั้นๆ หรือหมายถึงจำนวนอิเล็กตรอนที่วิ่งวนรอบนิวเคลียสของอะตอมที่เป็นกลาง เช่น ไฮโดรเจน (H) มีเลขอะตอมเท่ากับ 1
เลขอะตอม เดิมใช้หมายถึงลำดับของธาตุในตารางธาตุ เมื่อ ดมิทรี อีวาโนวิช เมนเดลีเยฟ (Dmitry Ivanovich Mendeleev) ทำการจัดกลุ่มของธาตุตามคุณสมบัติร่วมทางเคมีนั้น เขาได้สังเกตเห็นว่าเมื่อเรียงตามเลขมวลนั้น จะเกิดความไม่ลงรอยกันของคุณสมบัติ เช่น ไอโอดีน (Iodine) และเทลลูเรียม (Tellurium) นั้น เมื่อเรียกตามเลขมวล จะดูเหมือนอยู่ผิดตำแหน่งกัน ซึ่งเมื่อสลับที่กันจะดูเหมาะสมกว่า ดังนั้นเมื่อเรียงธาตุในตารางธาตุตามเลขอะตอม ตารางจะเรียงตามคุณสมบัติทางเคมีของธาตุ เลขอะตอมนี้ถึงแม้โดยประมาณ แล้วจะแปรผันตรงกับมวลของอะตอม แต่ในรายละเอียดแล้วเลขอะตอมนี้จะสะท้อนถึงคุณสมบัติของธาตุ
เฮนรี โมสลีย์ (Henry Moseley) ได้ค้นพบความสัมพันธ์ระหว่างการกระเจิงของ สเปกตรัมของรังสีเอ็กซ์ (x-ray) ของธาตุ และตำแหน่งที่ถูกต้องบนตารางธาตุ ในปี ค.ศ. 1913 ซึ่งต่อมาได้ถูกอธิบายด้วยเลขอะตอม ซึ่งอธิบายถึงปริมาณประจุในนิวเคลียส หรือ จำนวนโปรตอนนั่นเอง ซึ่งจำนวนของโปรตอนนี้เป็นตัวกำหนดคุณสมบัติทางเคมีของธาตุ
อะตอม
ลเขอะตอม
ลเขอะตอม
มวลอะตอม

มวลอะตอม (ma) (อังกฤษ: Atomic mass) คือมวลของอนุภาคของอะตอมหรืออนุภาคย่อยของอะตอมหรือโมเลกุลของธาตุใด ๆ มีหน่วยเป็น หน่วยมวลอะตอมหรือเอเอ็มยู (unified Atomic Mass Unit - UAMU) หรือแค่ "u" โดย 1 u มีค่าเท่ากับ 1/12 ของมวลของหนึ่งอะตอมนิ่งของคาร์บอน-12 หรือ 1.66 x 10-24 กรัม โดยน้ำหนักนี้เทียบมาจาก 1 อะตอมของไฮโดรเจน หรือ 1/16 ของ 1 อะตอมของออกซิเจน  สำหรับอะตอมทั่วไป มวลของโปรตอนและนิวตรอนเกือบจะเป็นมวลทั้งหมดของอะตอม และมวลอะตอมที่มีค่าเป็น u เกือบจะเป็นค่าเดียวกับเลขมวล
== ดูเพิ่ม ==
ไอโซโทป
==อ้างอิง==
อะตอม
สมบัติทางเคมี
มวล